钦定古今图书集成/明伦汇编/氏族典/第235卷 > 张植
## 钦定古今图书集成/明伦汇编/氏族典/第235卷 > 张植

按《前凉录》：“植仕骏为西域校尉，与奋威将军牛霸、蛮
骑校尉张冲，从沙州刺史杨宣征西域。时值六月，至
于流沙，无水，士卒渴甚，死者过半。植乃翦发肉袒，徒
跣升坛，恸泣祈雨。俄而云起西北，雨水成川，乃杀所
乘马，祭天而去，遂平西域，以功拜西域都尉。重华时，
石虎使王擢、麻秋等攻武威，进次金城，太守张冲告”
急，植复与奋威牛霸率骑救之，城陷，引还。